SA-rolprent word ook in VSA versprei | Maroela Media
SA-rolprent word ook in VSA versprei
Die span van die rolprent Leading Lady by by die 2014 kykNET Silwerskermfees wat by Kampsbaai gehou is. V.l.n.r.: Henk Pretorius (medeskrywer en regisseur), Brümilda van Rensburg, Llewelynn Greef (vervaardiger) en Bok van Blerk. Foto: Burger Meyer
Die plaaslike rolprent Leading Lady, waarin die sanger Bok van Blerk onder andere 'n rol speel, het verspreidingsregte in Amerika bekom.
Leading Lady, wat deur Dark Matter Studios vervaardig is, begin op 28 November in Suid-Afrika draai. "Om 'n verspreidingsooreenkoms in Amerika te kry is baie moeilik. Om dit al die pad van Suid-Afrika af te doen, is bykans onmoontlik," het die vervaardigers in 'n verklaring gesê.
Die rolprent is glo baie positief by die internasionale rolprentfees in Seattle ontvang. Die vervaardigers het hierna verspreidingsagente in Los Angeles genader en verspreidingsregte bekom ondanks die feit dat derduisende hoopvolles selde die geleentheid kry om hul rolprente op die grootskerm te sien.
Leading Lady is deur Jon Bonnell van Summer Hill Films in Los Angeles verteenwoordig en die Amerikaanse verspreidingsregte is verkoop aan Free Style, 'n gerekende verspreidingsmaatskappy.
McGrath was onlangs in die televisiereeks Dracula te sien en het ook 'n rol losgeslaan in Steven Spielberg se Jurassic World. Gil Bellows, wat ook in die rolprent te sien is, is bekend vir sy rol in die reeks Ally McBeal en die fliek, Shawshank Redemption.